अंतर्राष्ट्रीय बाजार में ​तेल की कीमतें कम होने के बाद भी जनता को इसका लाभ न मिलना तर्कसंगत नहीं है। इससे तो उलटे महंगाई की मार जनता पर पड़ती है। अधिकांश माल ढुलाई का काम तो तेल से चलने वाले वाहनों से ही होता है। इसलिए जनता की इस समस्या पर सरकार को पूरी पारदर्शिता से ही पेश आने की जरूरत है। बढ़ते कर और कीमतों के बोझ को विकास की बड़ी राहत से ही तोलना सर्वहित में है, जो दिखाई भी नहीं दे रहा है।